II. O‘zbekiston Respublikasining sog‘liqni saqlash tizimini yanada rivojlantirish maqsadlari va vazifalari

|
II. O‘zbekiston Respublikasining sog‘liqni saqlash tizimini yanada rivojlantirish maqsadlari va vazifalari
|
bet | 11/20 | Sana | 12.01.2024 | Hajmi | 117,05 Kb. | | #135477 |
Bog'liq Mavzu Respublikada axolini ijtimoiy muhofaza qilish sog\'liqni sII. O‘zbekiston Respublikasining sog‘liqni saqlash tizimini yanada rivojlantirish maqsadlari va vazifalari
2019 — 2025-yillarda O‘zbekiston Respublikasida sog‘liqni saqlash tizimini rivojlantirish konsepsiyasi (keyingi o‘rinlarda Konsepsiya deb yuritiladi) sog‘liqni saqlash sohasidagi faoliyatni tartibga soladigan O‘zbekiston Respublikasining normativ-huquqiy hujjatlariga, shuningdek, Salomatlik-2020 va Barqaror taraqqiyot maqsadlari — 2030 mintaqaviy siyosati doirasida aholi sog‘lig‘ini saqlash sohasidagi xalqaro shartnomalarga muvofiq ishlab chiqildi.
Konsepsiya Jahon sog‘liqni saqlash tashkilotining tavsiyalariga, shuningdek, sog‘liqni saqlash tizimini isloh qilishda katta muvaffaqiyatlarga erishgan ilg‘or mamlakatlar tajribasiga asoslangan yondashuvlarni o‘z ichiga olgan.
Konsepsiya maqsadlari:
1. Kasalliklarning va ko‘pchilik hollarda bevaqt o‘lim va nogironlikka olib keladigan holatlarning oldini olish va ularni davolash natijalarini yaxshilash orqali kutilayotgan umr ko‘rish davrini oshirish.
2. Tibbiy yordamdan teng foydalanishni, aholini moliyaviy jihatdan himoya qilishni va resurslarni adolatli taqsimlashni ta’minlash uchun sog‘liqni saqlashni moliyalashtirish va tashkil etish tizimini isloh qilish.
3. Konsepsiya vazifalarini bajarish va respublika aholisiga ko‘rsatiladigan tibbiy yordam sifatini yaxshilash uchun sog‘liqni saqlashning boshqaruv organlari salohiyatini kuchaytirish, ularning rahbarlari roli va javobgarligini oshirish.
Konsepsiya vazifalari:
1. Jahon sog‘liqni saqlash tashkilotining xalqaro standartlari va tavsiyalarini implementatsiya qilgan holda tarmoqni kompleks huquqiy tartibga solishni ta’minlash.
2. Fuqarolar sog‘lig‘ini saqlash sohasida idoralararo samarali hamkorlik va aloqalar mexanizmlarini rivojlantirish, shu jumladan salomatlikning ijtimoiy va iqtisodiy determinantlariga salbiy ta’sir ko‘rsatayotgan muammolarni hal qilish, sog‘lom va xavfsiz atrof-muhitni rivojlantirish, suv ta’minoti va sanitariyani, sog‘lom ovqatlanish, shu jumladan chaqaloqlar va bolalarning sog‘lom ovqatlanishini yaxshilash, shuningdek, sog‘lom turmush tarzini shakllantirish.
3. Jamiyat sog‘liqni saqlash tizimini mustahkamlash, shu jumladan sanitariya-epidemiologiya xizmatini rivojlantirish, yuqumli va yuqumli bo‘lmagan surunkali kasalliklarni nazorat qilish tizimini takomillashtirish, Xalqaro tibbiy-sanitariya qoidalarini joriy etish va bajarish.
4. Sog‘liqni saqlashning birlamchi va ikkilamchi darajadagi, tez tibbiy yordam tibbiyot muassasalarining samarali integratsiyasini ta’minlash uchun sog‘liqni saqlashning tuman bo‘g‘inini isloh qilish, ona va bola sog‘lig‘ini saqlashni mustahkamlash, ixtisoslashgan va palliativ tibbiy yordamni takomillashtirish hamda rivojlantirish.
5. Sog‘liqni saqlashni moliyalashtirish va tashkil etish tizimini takomillashtirish, bepul tibbiy yordamning davlat tomonidan kafolatlangan hajmini qonunchilik yo‘li bilan mustahkamlab qo‘yish hamda majburiy tibbiy sug‘urtani bosqichma-bosqich joriy etish.
6. Xususiy sog‘liqni saqlash tizimi, davlat-xususiy sheriklik va tibbiyot turizmini rivojlantirish, sog‘liqni saqlash sohasiga investitsiyalarni keng jalb qilish uchun qulay shart-sharoit yaratish va raqobat muhitini yaxshilash.
7. Sog‘liqni saqlash tizimi, O‘zbekiston Respublikasi Sog‘liqni saqlash vazirligi markaziy apparati va uning hududiy boshqaruv organlari tashkiliy tuzilmasini funksional vazifalar va javobgarlik sohalarini aniq belgilagan holda takomillashtirish.
8. Tibbiyot va farmatsevtika tashkilotlarini akkreditatsiya qilish, shuningdek, shifokorlik va farmatsevtika faoliyatini litsenziyalash tizimini bosqichma-bosqich joriy etish.
9. Farmatsevtika tarmog‘ini yanada rivojlantirish, yangi dori vositalari va tibbiyot buyumlari hamda tibbiy texnikani ro‘yxatga olish tartib-taomillarini xalqaro standartlar bilan uyg‘unlashtirish, narx belgilash mexanizmlarini takomillashtirish, dori vositalari, tibbiyot buyumlari va tibbiy texnikani ishlab chiqarish hajmlari hamda turlarini kengaytirish, ularni markirovkalash va treking tizimlarini joriy etish.
10. Tibbiyot kadrlarini tayyorlash, qayta tayyorlash va ular malakasini oshirishning, tibbiyot ilm-fanini rivojlantirishning samarali tizimini, shu jumladan ilmiy va tibbiyot ta’lim muassasalarini xalqaro standartlar bo‘yicha sertifikatlashtirish (akkreditatsiya qilish), zamonaviy ta’lim dasturlari, usullari va texnologiyalarini joriy etish asosida shakllantirish.
11. “Elektron sog‘liqni saqlash” tizimlarini keng joriy etish, yagona milliy standartlar asosida integratsiyalashgan axborot tizimlari va ma’lumotlar bazalari majmuini yaratish.
|
| |